Çarçewa tehqîqatêkî de Riha, Amed, Şirnex û Êlih de avûkatî, sîyasetmedarî, hemserekê şaredarîyan, gardîyanî û 12 hukmwerdeyî zî tede 40 kesî ameybî destbendkerdene. 12ê adare de sereştişan de 12 gardîyanî roja verêne ameybî berdene bi Edlîyeyê Riha û yewê ci amebi tepiştene, 11 gardîyanî zî ameybî veradayene. Pere zî 10 avûkatî zî tede 10 kesî ameybî berdene bi Edlîye, avûkate Sevda Çelîk Ozbîngol, nuştox Halîl Çay, Îlyas Yeşîlçay ameyî tepiştene û 17 kesê bînî zî binê kontrolê edlîyî de ameybî veradayene.
Nê kesî vizêr bi şertê çimdarîye ameyî veradayene: Hemsereka Şaredarîya Cizîre Bêrîvane Kutlu ya ke qeyûm herinda ci de ame tayînkerdene, Dîdar Çeşme yo ke nêweşê kanserî yo, Ramazan Ozpamuk, Hakan Keleş, Halîl Inalsoz û Mehmet Faruk Toptaş.
Endamê Meclîsê Şaredarîya Amedî Mehmet Akdogan û Cevdet Demiroglu zî bi îdîaya ''endamîya rêxistine'' bi watişê tepiştişî sewqê mehkeme ameyî kerdene.
